กรมที่ดิน มอบความสะดวกสบาย ประหยัดค่าใช้จ่ายให้กับประชาชนด้วยแอปพลิเคชัน “SMARTLANDS”
นายนิสิต จันทร์สมวงศ์ อธิบดีกรมที่ดิน เปิดเผยว่า ขณะนี้กรมที่ดินได้พัฒนานำระบบดิจิทัลมาใช้ในการให้บริการ อำนวยความสะดวกและประหยัดค่าใช้จ่ายให้กับประชาชน ผ่านแอปพลิเคชัน “SMARTLANDS” ที่เปิดให้บริการ 15 ฟังก์ชัน ได้แก่ สารานุกรมที่ดิน ให้ความรู้และสร้างความเข้าใจด้านที่ดินที่สำคัญและจำเป็นสำหรับประชาชน , การนัดจดทะเบียนล่วงหน้า ในการทำธุรกรรมด้านที่ดินกับสำนักงานที่ดินทั่วประเทศ , LandsMaps การค้นหารูปแปลงที่ดิน , การตรวจสอบราคาประเมินที่ดิน , การค้นหาที่ตั้งสำนักงานที่ดินทั้ง 461 แห่งทั่วประเทศ , การคำนวณภาษีอากร , ขั้นตอนการทำธุรกรรม , การค้นหาข้อมูลนิติบุคคลจัดสรรที่ดินอาคารชุด , การค้นหาประกาศที่ดิน (e-LandsAnnouncement) เพื่อรักษาสิทธิ์ในที่ดินของประชาชนผ่านระบบอินเทอร์เน็ต , การเข้าถึงเว็บไซต์กรมที่ดิน , การร้องทุกข์-ร้องเรียน ผ่านระบบ e-Contacts DC , การติดต่อกรมที่ดินผ่าน LINE : @teedin , ข่าวการจัดซื้อ-จัดจ้าง ของกรมที่ดิน , ระบบถาม-ตอบ และการตรวจสอบค่าใช้จ่ายในการรังวัดทั่วประเทศ โดยขณะนี้มีผู้ดาวน์โหลด SmartLands จำนวนกว่า 60,000 รายแล้ว ดาวน์โหลดแอปพลิเคชัน “SMARTLANDS” ได้แล้ววันนี้ ทั้งโทรศัพท์ที่ใช้ระบบปฏิบัติการแอนดรอยด์ (Android) และระบบปฏิบัติการ iOS  ระบบปฏิบัติการ Android คลิกดาวน์โหลด : https://bit.ly/2HBvjkd ,  ระบบปฏิบัติการ iOS คลิกดาวน์โหลด : https://apple.co/35W2Uht